stanford-oval/wikipedia huggingface dataset:
Vermontin kansalliskaarti

| Vermontin kansalliskaarti Vermont National Guard |
| --- | --- |

Valtio:   Yhdysvallat –  Vermont
Osa joukkoa:  Yhdysvaltain kansalliskaarti
Komentajat
Nykyinen komentaja:   Phil Scott
Vermontin kansalliskaarti (engl. Vermont National Guard) on Vermontin alueella toimiva kaarti, joka on Yhdysvaltain kansalliskaartin alainen. Se koostuu kahdesta eri haarasta: maa- ja ilmavoimista. Kansalliskaartin komentajana toimii osavaltion kuvernööri, ellei Yhdysvaltain presidentti ole erikseen ottanut komentoa.
Kansalliskaarti myöntää seuraavia ansiomitaleja:
Vermont National Guard Career Service Award
Vermont National Guard Commendation Medal
Vermont National Guard Desert Storm Ribbon
Vermont National Guard Distinguished Service Medal State Award
Vermont National Guard Good Conduct Ribbon
Vermont National Guard Medal for Merit
Vermont National Guard Meritorious Service Ribbon
Vermont National Guard National Defense Service Medal
Vermont National Guard Organizational Excellence Award
Vermont National Guard Outstanding Unit Award
Vermont National Guard Service Ribbon
Vermont National Guard Patriots Medal
Vermont National Guard Professional Development Medal
Vermont National Guard State Medal of Merit Work of a State Goverment Agency
Vermont National Guard State Special Duty Ribbon
Vermont National Guard State Special Duty Ribbon Work of a State Government Agency
Vermont National Guard Service Ribbon Work of a State Government
Vermont National Guard World War II Medal
Magor Marsh

Magor Marsh
| --- | --- |
Sijainti:  Gwent, Monmouthshiren kreivikunta, Wales Yhdistynyt kuningaskunta
Lähin kaupunki:  Newport
Pinta-ala:  0.36 km²
| --- | --- |
Tyyppi:  Luonnonpuisto 
Perustettu:  1963
Hallinto:  Gwent Wildlife Trust
muokkaa - muokkaa wikitekstiä - muokkaa Wikidataa
Magor Marsh (engl. Magor Marsh Nature Reserve, kymriksi Cors Magwyr) on luonnonsuojelualue Monmouthshiren kreivikunnassa kaakkois-Walesissa. Alue sijaitsee Magorin kylässä. Lähimmät kaupungit ovat Newport ja Chepstow.
Nimensä mukaisesti Magor Marshin suojelualue on marskimaata (engl. marsh). Marskimaa tarkoittaa alavaa lietemaata, joka jää suuren osan ajasta veden alle.
Vuonna 1963 paikalliset luonnonystävät perustivat Gwent Wildlife Trust -nimisen säätiön, jonka tarkoituksena oli turvata Magor Marshin kosteikkoalueen tulevaisuus. Säätiön perustamalla luonnonsuojelualueella on erilaisia biotooppeja, ja luonto on siten monimuotoista. Magor Marsh tunnetaan muun muassa harvinaisista avosoistaan.
Magor Marsh on Walesin laajin – ja yksi Ison-Britannian laajimmista – yhä jäljellä olevista marskimaista, joiden alueella on laidunnettu karjaa muinaisista ajoista saakka. Magor Marshin alueelta on tehty arkeologisia löytöjä. Kaivauksissa on löytynyt muun muassa pronssikautista keramiikkaa. Yhä käytössä olevan ojaverkoston historia ulottuu peräti 1300-luvulle saakka.
Luontonsa ja kulttuurihistoriansa ansiosta Magor Marsh on luokiteltu kansalliselle Site of Special Scientific Interest -listalle.
Geologia

Magor Marshin alueella on noin 4,5 metrin paksuinen kerros turvetta. Turpeen jatkuva muodostuminen on mahdollista, kun vedenpinnan taso pysyy lähellä maan pintaa.
Turvekerroksen alla on alluviaalia, joka on virtaavan veden kuljettamaa ja kasaamaa sedimenttiä. Alluviaalissa on yleensä eri raekokoja: hienompaa ja karkeampaa soraa, hiekkaa, hiesua ja savea. Magor Marshin alueelta alluviaalia kulkeutuu Severnjoen estuaariin.
Luonto > Pienvesistöjä

Magor Marshin alueella on useiden ojien muodostama verkosto. Ojat ovat paikoin varsin leveitä ja syviä. Muutaman vuoden välein ojia ruopataan, jotta vesiväylät pysyvät avoimina. Monin paikoin vesikasvit kuten isolimaskat muodostavat laajoja kasvustoja, jotka peittävät veden pinnan.
Ojanvarsien lajeja ovat muun muassa erilaiset kaisla- ja sorsimolajit sekä karhunputki, pahaputki, punakoiso, järvikorte ja osmankäämi. Nämä lajit kasvavat myös lammen ympäristössä.
Ojien varsilla sekä lammen rannalla voi nähdä saukkoja. Myös vesilisko ja rantakäärme kuuluvat Magor Marshin lajistoon. Alueen pienvesistöjen kovakuoriaislajeja ovat esimerkiksi keltalaitasukeltaja ja suurikokoinen Hydrophilus piceus -vesiäinen. Kaskaat ja kärsäkäsmäiset viihtyvät Magor Marshin laajoissa kaislikoissa.
Lammella elää useita vesilintuja kuten pikku-uikkuja sekä rantakanoihin kuuluvia luhtakanoja, nokikanoja ja liejukanoja. Sorsalinnuista Magor Marshin vesistöissä pesivät muun muassa tavi ja lapasorsa.
Kookkaimpia lintuja Magor Marshin alueella ovat harmaahaikarat ja silkkihaikarat. Myös kuningaskalastaja kuuluu myös alueen linnustoon.
Keväisin ja syksyisin alueella lepää muuttomatkallaan olevia lintuja kuten heinätaveja.
Luonto > Tulvametsikköjä ja ruovikkoja

Magor Marshin alueella on joitakin metsikkökaistaleita, jotka ovat tulvametsien tapaisia elinympäristöjä (englanniksi wet woodland). Niissä kasvavia lajeja ovat muun muassa salava ja monet pajut kuten koripaju.
Poppeleiden runkoja köynnöstää misteli, joka ottaa vettä ja mineraaleja isäntäkasvistaan. Alueen metsiköissä pesivät muun muassa käpytikka ja käki. Myskijäärä on yksi monista tulvametsien hyönteislajeista.
Rehevät ja korkeakasvuiset ruovikkoalueet tarjoavat sopivan elinympäristön useille lintulajeille. Ruovikoissa pesiviä lintulajeja ovat pajusirkkujen lisäksi muun muassa erilaiset ruokokerttuset, silkkikerttunen ja tiltaltti.
Luonto > Kosteikkoniittyjä

Magor Marshin luonnonsuojelualueella on tulvaniittyjen ja suoniittyjen tapaisia kosteikkoniittyjä. Niillä kasvavia lajeja ovat mm. keltakurjenmiekka, eräät ohdakkeet, rentukka, pikkulaukku, käenkukka ja ojaleinikki.
Niittyjen hyönteislajistoon kuuluvat mm. erilaiset sudenkorennot sekä perhoset kuten tummahäränsilmä. Taivaanvuohi ja pajusirkku ovat esimerkkejä lintulajeista, jotka pesivät Magor Marshin tulvaniityillä. Jänkäkurppaa tavataan alueella satunnaisesti.
Eläimet laiduntavat Magor Marshin niityillä syksyllä ja talvella. Osaa alueen niityistä hoidetaan perinteisin menetelmin. Keskikesällä niityillä tehdään heinää laiduntaville eläimille.
Vesimyyrän paluu

Magor Marsh on aina tarjonnut suotuisan elinympäristön myös monille pienille nisäkkäille. Aikoinaan yleinen vesimyyrä (vanhalta nimeltään ojamyyrä) harvinaistui kuitenkin hyvin voimakkaasti 2000-luvun alkupuolelle tultaessa. Vesimyyrää saalistava minkki puolestaan yleistyi alueella kaiken aikaa.
Vuonna 2006 alueella aloitettiin minkkien loukkupyynti. Työhön osallistui niin säätiön työntekijöitä kuin luonnonsuojelutyössä vapaaehtoisesti mukaana olevia ihmisiä. Minkkikanta pieneni pienpetojahdin seurauksena huomattavasti. Tämä hyödytti pienten jyrsijöiden lisäksi mm. maassa pesiviä lintuja.
Minkinpyyntiä jatketaan edelleen – myös luonnonsuojelualueen ulkopuolella, jotta alueelle ei pääsisi yksilöitä lähialueiden minkkipopulaatioista.
Vuonna 2012 vesimyyrä palasi jälleen Magor Marshin lajistoon, kun Gwent Wildlife Trust -säätiön aloitteesta alueelle onnistuttiin siirtämään satakunta vesimyyräyksilöä.
Vesimyyrien siirrossa käytettiin "pehmeän vapautuksen" (englanniksi soft release) strategiaa. Myyräpesueita tuotiin Magor Marshin alueelle häkeissä muutamia päivä ennen varsinaista luontoon vapauttamista. Vesimyyriä ruokittiin päivittäin, mutta muutoin niiden annettiin rauhassa sopeutua uuteen elinympäristöönsä.
Jonkin ajan kuluttua häkin luukun suulle asetettiin puinen levy, jossa oli vesimyyrän kokoinen aukko. Vesimyyrät saivat vapaasti poistua häkistä ja palata takaisin sinne. Häkit tuotiin maastosta pois, kun havaittiin, että myyrät olivat valmiit elämään luonnon armoilla.
Retkeily

Magor Marshin maasto on tasaista ja alueen kulkureitit ovat pääosin helppokulkuisia. Magor Marshissa on huomioitu vanhusten, lapsiperheiden ja pyörätuolilla liikkuvien kulkeminen: pysäköintialueelta on esteetön kulkureitti lammen luona olevalle lintukojulle saakka.
Kasvien ja sienten kerääminen on kielletty Magor Marshin luonnonsuojelualueella. Alueella ei saa myöskään ulkoiluttaa koiria.
Retkeily > Luontopolut

Alueella on kaksi lyhyttä luontopolkua The Dragonfly Trail (1,2 km) ja The Butterfly Trail (alle 0,5 km). Vierailijoita kehotetaan pysymään vain merkityillä reiteillä.
Retkeily > Derek Upton Centre

Derek Upton Centre'n opetustilat palvelevat vierailijoita, jotka tulevat tutustumaan Magor Marshin luonnonsuojelualueeseen. Opetustilat on nimetty pitkäaikaisen (1964 - 2005) puistonvartijan Derek Uptonin muistoksi.
Magor Marsh on suosittu vierailukohde. Vuosittain alueella käy tuhansia vierailijoita. Heistä opiskelijoita ja koululaisia on noin 3000.
Aiheesta muualla

Ilmavalokuvia Magor Marshin alueesta (1947–2009)[vanhentunut linkki]
Aiheesta muualla > Videoita

Magor Marsh Report, January 2013 (video)  11.2.2013. Rob Waller. (englanniksi)
Magor Marsh Report, November 2012 (video)  11.2.2013. Rob Waller. (englanniksi)
Rehevät ojat halkovat Magor Marshin luonnonsuojelualuetta.
Niityt ovat yksi Magor Marshin laajimmista biotoopeista.
Vesimyyrä
Minkki
Magor Marsh on Gwent Wildlife Trust -säätiön kärkikohde.
Kyhmyjoutsenet kuuluvat marskimaan linnustoon.
Morten Østergaard

| Morten Østergaard |
| --- | --- |
 Østergaard kesällä 2015
Tanskan talous- ja sisäministeri
 Helle Thorning-Schmidt II 2.9.2014–28.6.2015  
Edeltäjä:  Margrethe Vestager
Seuraaja:  Karen Ellemann
Tanskan veroministeri
 Helle Thorning-Schmidt II 3.2.2014–2.9.2014  
Edeltäjä:  Jonas Dahl
Seuraaja:  Benny Engelbrecht
Tanskan tutkimus-, innovaatio- ja korkeakouluministeri
 Helle Thorning-Schmidt I 3.10.2011–3.2.2014  
Edeltäjä:  Charlotte Sahl-Madsen
Seuraaja:  Sofie Carsten Nielsen
Henkilötiedot
Syntynyt: 17. kesäkuuta 1976 (ikä 48)  Aarhus, Tanska
Kansalaisuus:   tanskalainen
Tiedot
Puolue:  Radikaali Venstre
Tutkinnot:  Aarhusin yliopisto
Aiheesta muualla
www.radikale.dk/profile/164
Morten Østergaard (s. 17. kesäkuuta 1976 Aarhus) on tanskalainen poliitikko, joka on toiminut Radikaali Venstre -puolueen puheenjohtajana vuosina 2014–2020 ja ministerinä useaan otteeseen.
Tausta

Morten Østergaard syntyi Aarhusissa 17. kesäkuuta 1976 korkeasti koulutettuun perheeseen. Østergaardin isovanhemmista kaksi on ollut aktiivisesti mukana politiikassa, mutta kummatkin eri puolueissa kuin lapsenlapsensa.
Lukiossa Østergaard oli vuoden vaihto-oppilaana high schoolissa Yhdysvalloissa. Valmistuttuaan lukiosta Østergaard opiskeli vuosina 1997–2006 valtio-oppia Aarhusin yliopistossa. Opintojensa aikana hän työskenteli markkinointipäällikkönä Dafolo A/S -yrityksessä vuosina 2001–2005.
Poliittinen ura

Østergaard oli aktiivinen Radikaalin Venstren nuorisojärjestön, Radikal Ungdomin, paikallistoiminnassa jo lukiossa ollessaan. Aktiivisuus palkittiin, kun puolue asetti hänet ehdolle kansankäräjille vuoden 1999 vaaleissa. Lopulta Østergaard valittiin ensimmäistä kertaa kansankäräjille vuoden 2005 vaaleissa Aarhusin vaalipiiristä.
Vuoden 2011 vaalien jälkeen Berlingske-lehti tituleerasi Østergaardia puolueen "kruununprinssiksi" tämän saatua 8 777 henkilökohtaista ääntä Radikaalin Venstren varapuheenjohtajana. Vaalien jälkeen hallitusneuvottelut käytiin Sosiaalidemokraattien ja Sosialistisen kansanpuolueen kanssa, minkä tuloksena Radikaali Venstre sai kuusi ministerinsalkkua. Østergaard nousi tuolloin ensimmäistä kertaa ministeriksi ja sai vastuulleen korkeakoulu- ja tiedepolitiikan.
Margrethe Vestagerin tultua valituksi kesällä 2014 Tanskan EU-komissaariksi otti Østergaard hoitaakseen tämän tehtävät niin puolueen puheenjohtajana kuin talous- ja sisäministerinä.
Østengaard luopui puolueensa puheenjohtajuudesta lokakuussa 2020, kun häntä syytettiin puoluetoverinsa Lotte Rodin seksuaalisesta ahdistelusta. Hänen seuraajakseen valittiin Sofie Carsten Nielsen..
Aiheesta muualla

Kuvia tai muita tiedostoja aiheesta Morten Østergaard Wikimedia Commonsissa
| 0 | 1 | 2 |
| --- | --- | --- |
| Edeltäjä: Margrethe Vestager | Radikaalin Venstren puheenjohtaja 2014–2020 | Seuraaja: Sofie Carsten Nielsen |
Veikon Kone

| Kauppiasosuuskunta Veikon Kone |
| --- | --- |

Tunnuslause:  Se toimii.
Yritysmuoto:  osuuskunta
Perustettu:  2003
Toimiala:  Sähköisten kodinkoneiden vähittäiskauppa
Tuotteet:  Kodintekniikka
Kotisivu:  www.veikonkone.fi
Infobox OKVirheellinen NIMI-arvo: 
Veikon Koneen entinen myymälä Helsingin Konalassa.
Kauppiasosuuskunta Veikon Kone on suomalainen vuonna 2003 nimellä Kauppiasosuuskunta Expert Finland perustettu kodintekniikan myyntiin erikoistunut kauppaketju, jonka toimintaa entiset Expert-kauppiaat jatkoivat Veikon Kone -nimellä vuonna 2014.
Aiheesta muualla

Veikon Koneen verkkosivu
Viskuri (maatalous)

Kusakabe Kimbein kuvassa viskurilla puhdistetaan riisiä Japanissa.
Viskuri eli tuultaja on varhaisessa koneellisessa maataloudessa viljan puhdistukseen käytetty kone, joka kehitettiin samoihin aikoihin puimakoneiden kanssa. Kammesta kiertämällä koneen tuuletin pöllytti akanat, pölyn ja korrenpätkät pois viljasta. Kun puimakoneet paranivat, korvautuivat myös vanhat käsikäyttöiset viskurit tehokkaammilla viljanlajittelukoneilla, joista käytettiin myös nimitystä lajittelija. Nämä erottelivat jyviä painon, koon ja muodon mukaan, jolloin saatiin pois paitsi roskat, myös rikkakasvien siemenet ja voitiin erottaa myös eri viljalajien siemeniä toisistaan.
Nykyaikaisessa maataloudessa samaan tarkoitukseen käytettävää konetta nimitetään esipuhdistajaksi.
Aiheesta muualla

Kuvia tai muita tiedostoja aiheesta Viskuri (maatalous) Wikimedia Commonsissa
Vladimir Usatševski

Vladimir Kirilovitš Usatševski (ven. Усачевский, engl. Ussachevsky; 3. marraskuuta 1911 Hailar – 2. tammikuuta 1990 New York) oli Mantšuriassa syntynyt, yhdysvaltalaistunut säveltäjä, joka tunnetaan varsinkin elektronisesta musiikistaan.
Usatševskin vanhemmat olivat kansallisuudeltaan venäläisiä. Säveltäjä lähti vuonna 1931 asumaan ja opiskelemaan Yhdysvaltoihin. Hänen varhainen tuotantonsa on lähinnä uusromanttista, mutta 1950-luvulla hän alkoi kiinnostua elektronisesta musiikista.
Usatševski opetti vuosina 1947–1980 Columbian yliopistossa. Hän oli vuonna 1959 mukana perustamassa Columbia-Princetonin elektronisen musiikin keskusta New Yorkissa. Hän opetti lisäksi Utah'ssa ja toimi vuosina 1968–1970 Yhdysvaltain säveltäjien liiton puheenjohtajana.
Usatševski kuoli New Yorkissa 2. tammikuuta 1990. Hänen merkittäviä oppilaitaan ovat muun muassa Charles Wuorinen, Alice Shields, İlhan Mimaroğlu, Ingram Marshall ja Richard Einhorn.
Violent Night

| Violent Night |
| --- | --- |

Ohjaaja:  Tommy Wirkola
Käsikirjoittaja:   Pat Casey  Josh Miller 
Tuottaja:   Kelly McCormick  David Leitch  Guy Danella 
Säveltäjä:  Dominic Lewis
Kuvaaja:  Matt Weston
Leikkaaja:  Jim Page
Lavastaja:  Vincent Tang
Pääosat:   David Harbour  John Leguizamo  Alex Hassell  Alexis Louder  Beverly D’Angelo 
Valmistustiedot
Valmistusmaa:  Yhdysvallat
Tuotantoyhtiö:  87North
Levittäjä:  Universal Studios
Ensi-ilta:   2022-12-022. joulukuuta 2022  
Kesto:  112 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Violent Night on Tommy Wirkolan ohjaama yhdysvaltalainen toimintakomedia vuodelta 2022. Sen ovat käsikirjoittaneet Pat Casey ja Josh Miller, ja pääosia näyttelevät muun muassa David Harbour, John Leguizamo, Alex Hassell, Alexis Louder ja Beverly D’Angelo.
Juoni

Joulupukki (David Harbour) saapuu joka vuotisella kierroksellaan varakkaan Lightstonen perheen taloon, jossa matriarkka Gertrude (Beverly D’Angelo) viettää joulua poikaansa Jasonin (Alex Hassell), tyttärensä Alvan (Edi Patterson) ja muun suvun kanssa. Taloon hyökkää joukko rikollisia joita johtaa Scrooge (John Leguizamo). Rikolliset eivät kuitenkaan ole varautuneet siihen että talossa on myös Joulupukki, joka yhdessä tyttärentytär Trudyn (Leah Brady) avustuksella pysäyttää heidät.
Näyttelijät

| 0 | 1 | 2 |
| --- | --- | --- |
|  David Harbour  | … |  Joulupukki   |
|  Beverly D’Angelo  | … |  Gertrude Lightstone   |
|  John Leguizamo  | … |  Scrooge   |
|  Cam Gigandet  | … |  Morgan Lightstone   |
|  Edi Patterson  | … |  Alva Lightstone   |
|  Brendan Fletcher  | … |  Krampus   |
|  Alex Hassell  | … |  Jason Lightstone   |
|  Mike Dopud  | … |  komentaja Thorp   |
|  Mitra Suri  | … |  Alexis Louder   |
|  Alexis Louder  | … |  Linda   |
|  Stephanie Sy  | … |  Sugarplum   |
|  Alexander Elliot  | … |  Bert   |
|  Leah Brady  | … |  Trudy Lightstone   |
|  André Eriksen  | … |  Sean Skene   |
|  Sean Skene  | … |  Lead Bodyguard   |
|  Erik Athavale  | … |  Richard   |
|  Finn McCager Higgins  | … |  Jingle   |
Aiheesta muualla

Violent Night - Official Trailer Universal Pictures / Youtube. Viitattu 20.12.2022. (englanniksi)
Vincentelli, Elisabeth: ‘Violent Night’ Review: Yucks, Not Yule The New York Times.  1.12.2022. Viitattu 20.12.2022. (englanniksi)
Bramesco, Charles: Violent Night review – David Harbour is a bad Santa in a bad movie The Guardian.  1.12.2022. Viitattu 20.12.2022. (englanniksi)
Grant, Emi: Violent Night (2022) Review The Film Magazine.  6.12.2022. Viitattu 20.12.2022. (englanniksi)
Mustamerimetso

| Mustamerimetso |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  sulcirostris
Kaksiosainen nimi
 Phalacrocorax sulcirostris  (Brandt, 1837) 
Katso myös
   Mustamerimetso Wikispeciesissä   Mustamerimetso Commonsissa 
Infobox OKNimi-testi OKIUCN-testi OK: 
Mustamerimetso (Phalacrocorax sulcirostris) on oseanialainen merimetso. Sen esiintymisalue ulottuu Indonesiasta Uuteen-Guineaan, Australiaan, Tasmaniaan ja Uuden-Seelannin pohjoisosiin. Johann Friedrich von Brandt kuvaili lajin holotyypin Uudesta Etelä-Walesista vuonna 1837.
Virustorjunta

Virustorjunta käsittää sellaisia tietokoneohjelmia, joilla etsitään ja tuhotaan paikallisesta järjestelmästä tai  etäpisteestä haitallisia prosesseja, niiden tarvitsemia tiedostoja tai ajettaviin ohjelmatiedostoihin tarttunutta haittakoodia. Virustorjunnan tehtäviin kuuluu työaseman puhdistamisen lisäksi estää virustartunnan leviäminen muille koneille verkossa tai massamuistien kautta. Useimmat virustorjuntaohjelmat perustuvat tarkistelaskentaan.
Jotkut yritykset myyvät virustorjuntaa nimikkeellä tietoturvaohjelmisto. Tällöin mukana saattaa olla lisätoimintoja, kuten palomuuri ja urkintasivustojen tunnistus.
Käyttäjä voi itse vaikuttaa virusten leviämiseen omaksumalla oikeita työtapoja. Useissa ympäristössä kuten Unixin kaltaisissa järjestelmissä virusten toiminta hankaloituu, kun kirjautuu sisään rajatumman oikeuden peruskäyttäjänä (pääkäyttäjän sijaan). Jotkut tietokonevirukset pystyvät kääntämään virustorjunnan pois päältä tai osaavat muulla tavoin häiritä toimintaa. Kiintolevyn sisältämistä työtiedostoista kannattaa pitää varmuuskopiot, sillä haittaohjelmat voivat hetkessä tehdä niistä käyttökelvottomia kuten kiristyshaittaohjelmien tapauksessa (engl. ransomware).
Tunnettuja virustorjuntaohjelmistojen valmistajia ovat mm. F-Secure, Kaspersky Lab, Norman, Panda ja Symantec, Dr. Web. Ilmaisia virustorjuntaohjelmistoja yksityiskäyttöön ovat mm. AntiVir, AVG Free, Avast!, Windows Defender ja Bitdefender. Ilmaisohjelmista on myös kattavammat maksulliset versiot.
Avoimen lähdekoodin ohjelmia ovat ClamAV.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Virustorjujien vertailusivustoja englanniksi

Virus Bulletin  Virustorjuntaohjelmien vertailuja englanniksi
Av Comparatives
Av-Test Virustentoruntaohjelmien verteiluja enganniksi
The Best Antivirus Software of 2017
Pc For You Best Antivirus for Windows (Arkistoitu – Internet Archive)
Václav Kašlík

Václav Kašlík (28. syyskuuta 1917 Poličná – 4. kesäkuuta 1989 Praha) oli tšekkiläinen kapellimestari, oopperaohjaaja ja säveltäjä.
Kašlík opiskeli vuosina 1936–1939 musiikin teoriaa ja estetiikkaa Kaarlen yliopistossa. Samalla hän opiskeli vuosina 1936–1940 Prahan konservatoriossa orkesterinjohtoa Metod Doležilin ja Pavel Dědečekin sekä sävellystä Karel ja Alois Hában johdolla. Valmistuttuaan Kašlík sai vielä oopperaohjauksen opetusta Ferdinand Pujmanilta ja osallistui Václav Talichin orkesterinjohdon mestarikursseille. Hän debytoi kapellimestarina Prahassa vuonna 1940. Hänen ensimmäinen itse säveltämänsä näyttämöteos oli baletti Juan. Vuonna 1941 Kašlík pääsi Prahan Kansallisteatterin avustavaksi johtajaksi. Siellä hän teki ensimmäisen ohjauksensa vuonna 1942 kahdesta Pavel Bořkovecin yksinäytöksisestä näyttämöteoksesta. Työskenneltyään välillä Brnossa Kašlík oli vuonna 1945 Prahassa mukana perustamassa Toukokuun 5. päivän teatteria, jonka taiteellisena johtajana hän toimi, kunnes se integroitiin Kansallisteatteriin vuonna 1948.
Kašlík oli vuosina 1948–1989 yksi keskeisistä Prahan Kansallisteatterin näyttämöohjaajista. Hän johti myös Smetana-teatterissa vuosina 1952–1962. Lisäksi hän työskenteli vierailijana eri puolilla maailmaa. Kašlík hyödynsi tuotannoissaan muun muassa kokeellista valaistusta ja stereoääntä. Hän myös ohjasi oopperoista elokuvaversioita. Kašlíkin sävellystuotannossa tärkeässä asemassa on ooppera Krakatit (1960), jossa elektroniikkaa on yhdistelty orkesterimusiikkiin, jazziin ja populaarimusiikkiin. Hän sävelsi myös muun muassa lukuisia baletteja ja sinfonista musiikkia. Kašlík sai vuonna 1956 Klement Gottwaldin valtionpalkinnon ja vuonna 1958 hallituksen myöntämän kunniataiteilijan arvonimen. Hän julkaisi muistelmateoksensa vuonna 1987.
Aiheesta muualla

Václav Kašlík Internet Movie Databasessa. (englanniksi)
Varjotarha

| Varjotarha Noitalinna huraa! |
| --- | --- | --- |

Studioalbumin tiedot
 Äänitetty : 1989
 Julkaistu: 1989
 Tyylilaji: pop
 Levy-yhtiö: Megamania
Noitalinna huraa! muut julkaisut
| Kalan silmä 1988 | Varjotarha 1989 | Kolinaa 1991 |
Varjotarha on Noitalinna huraa! -yhtyeen kolmas albumi vuodelta 1989. CD-versio albumista ilmestyi vuonna 2012.
Kappaleet > A-puoli

Taaborin vuorella
Puujalkaiset
Nauravat jänikset
Tarhani
Varjotango
Pablon pahempi bossanova
Pieni loppu
Kappaleet > B-puoli

Hiljaisuuden puisto
Jeriko
Kulmikas
Valopaikka
Sammakkotyttö
Sirkus
Kappaleet > CD bonukset

Keinu
Riemua kirkonkylällä
Taikaturbaani
Viimeinen luukku
Mårten Westerlund

| Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Mitalit> Maa:   Suomi.Poikien ammunta.MM-kilpailut  | Maa:   Suomi> Poikien ammunta. |
| --- | --- | --- | --- |
|  Kultaa | Plzeň 2008 | 50 m liikkuva maali, sekajuoksut, joukkue |  |
|  Hopeaa | Heinola 2009 | 10 m liikkuva maali, joukkue |  |
|  Hopeaa | Heinola 2009 | 10 m liikkuva maali, sekajuoksut, joukkue |  |
|  Hopeaa | Heinola 2009 | 50 m liikkuva maali, joukkue |  |
|  Hopeaa | Heinola 2009 | 50 m liikkuva maali, sekajuoksut, joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Plzeň 2008 | 50 m liikkuva maali, sekajuoksut, joukkue |  |
|  Pronssia | Plzeň 2008 | 50 m liikkuvamaali, sekajuoksut |  |
Mårten Westerlund (s. 19. toukokuuta 1989 Inkoo) on suomalainen riistamaaliampuja.
Westerlund on saavuttanut MM-kilpailuissa Plzeňissä 2008 ja Heinolassa 2009 nuorten joukkuekilpailuissa yhden kullan ja neljä hopeaa. Lisäksi hän on saavuttanut EM-kilpailuissa Plzeňissä 2008 nuorten joukkuekultaa ja pronssia.
Luettelo portugalilaisista etunimistä

Tämä on luettelo portugalinkielisissä maissa  käytettävistä etunimistä.
A

Aarão
Abel
Abraão
Adalberto
Adão
Adelaide
Adélia
Adelina
Adelino
Ademar
Adolfo
Adriana
Adriano
Afonso
Ágata
Agostinho
Aguinaldo
Alarico
Alberto
Alberta
Alda
Aldo
Alexandra
Alexandre
Alfredo
Alice
Aloísio
Álvaro
Alzira
Amadeu
Amália
Amanda
Amélia
Américo
Amílcar
Ana
André
Andreia tai Andréia (brasilianportugalia)
Ângela
Ângelo
Angélica
Angelina
Aníbal
Anita
Antão
Antero
Antónia tai Antônia (brasilianportugalia)
António tai Antônio (brasilianportugalia)
Armando
Arnaldo
Artur
Astolfo
Átila
Ava
Augusta
Augusto
Aurélia
Aurélio
Aurora